open-index/open-wikipedia-markdown huggingface dataset:
Patujaro plaušabudė

**Patujaro plaušabudė** (*Inocybe erubescens*) – plaušabudžių (*Inocybe*) genties grybų rūšis.

Vaisiakūniai vidutinio didumo. Kepurėlė 3-7 (10) cm skersmens, iš pradžių kūgiška, vėliau paplokščia, su smailiu mėsingu gūbreliu, balta, senesnė gelsvos, ochrinės spalvos, išmarginta raudonomis dėmėmis, senų grybų plytos raudonumo, suskeldėjusi, plaušuota.
Lakšteliai balti, vėliau pilkai gelsvi, pakraščiai su baltais taškeliais, tankūs, trapūs, platūs. Kotas 3-8 cm ilgio, 0,5-2 cm storio, plaušuotas, pagrindas gumbiškas. Trama balta, paspaudus, kaip ir kepurėlė, lakšteliai ir kotas raudonuoja.

Auga gegužės–birželio mėnesiais pamiškėse, parkuose. Lietuvos pietrytinėje dalyje dažna. Panaši į pavasarinę balteklę, pievagrybius. Mirtinai nuodinga.

## Šaltiniai
Stačioji plaušabudė

**Stačioji plaušabudė** (*Inocybe rimosa*) – plaušabudžių (*Inocybe*) genties grybų rūšis.

Vaisiakūniai smulkūs. Kepurėlė 3-5 cm skersmens, Iš pradžių kūgiška, vėliau paplokščia, su gūbreliu, plaušuota, suskeldėjusi, rusvai geltona, pilkai geltona, geltonai ruda. Lakšteliai pilki, vėliau pilkai rudi, pakraščiai šviesesni. Kotas 4-8 cm ilgio, 0,5-2,5 cm storio, kietas, pilkai rusvas, plaušuotas, prie kepurėlės taškuotas, vienodo storumo. Trama balta, plona, nemalonaus kvapo.

Auga liepos–rugsėjo mėnesiais miškuose, parkuose, soduose, dažniausiai pavieniui, kartais grupėmis.

Nuodinga. Turi muskarino.

## Šaltiniai
Formozos kalbos

**Formozos kalbos** – austroneziečių kalbų dalies bendras pavadinimas. Šiuo terminu įvardijamos 9 iš 10 šios šeimos kalbinių grupių, kurias visas vartoja Taivano aborigenai. Formozos kalboms nepriklausanti dešimtoji grupė yra malajų-polineziečių kalbos. Nors lingvistiškai Formozos kalbų skirstymas yra labai sudėtingas, kalbančiųjų skaičiumi jos toli gražu neprilygsta malajų - polineziečių kalboms: dauguma jų – nykstančios arba išnykusios.

## Klasifikacija
### Gyvos kalbos

### Išnykusios kalbos

## Nuorodos
* Ethnologue informacija (rytų)
* Ethnologue informacija (šiaurės vakarų)
* Ethnologue informacija (Taivano kalbos)
Karčioji jaunabudė

**Karčioji jaunabudė** (*Hebeloma sinapizans*) – jaunabudžių (*Hebeloma*) genties grybų rūšis.

Vaisiakūniai vidutinio didumo. Kepurėlė 7-12 (15) cm skersmens, jauna varpelio formos, gaubta, iškili, senesnė paplokščia, horizontali, su buku gūbreliu, kartais be jo, pakraščiai vingiuotai išsilankstę, pilkšva, gelsvai rusva. Lakšteliai pilkšvi, gelsvai rudi, pakraščiai šviesesni, priaugtiniai. Kotas 7-12 cm ilgio, 1-3 cm storio, kepurėlės spalvos, prie pagrindo dažniausiai sustorėjęs, plaušuotas.
Trama pilkšva, nemalonaus kvapo, karti.

Auga liepos–spalio mėnesiais lapuočių, spygliuočių miškuose. Nevalgoma. Panaši į baltos spalvos pievagrybius, skiriasi nuo jų nemaloniu aromatu, kotu be rinkio ir gelsvai rusvais lakšteliais.

## Šaltiniai
Ašarojanti jaunabudė

**Ašarojanti jaunabudė** (*Hebeloma crustuliniforme*) – jaunabudžių (*Hebeloma*) genties grybų rūšis.

Vaisiakūniai vidutinio didumo. Kepurėlė 5-7 (10) cm skersmens, jauna varpelio formos, gaubta, iškili, senesnė paplokščia, lygi, plaušuota, sausa, tik po lietaus lipni, balsva, gelsva. Lakšteliai iš pradžių pilkai rusvi, vėliau geltonai rudi, pakraščiai šviesesni, išmarginti baltais taškeliais, priaugtiniai. Kotas 3-7 (10) cm ilgio, 1,5 cm storio, kepurėlės spalvos, prie kepurėlės su baltais taškeliais, stangrus, vienodo storumo arba į pagrindą storėjantis. Trama pilkšva, nemalonaus kvapo, kartoka.

Auga birželio–spalio mėnesiais miškuose, parkuose, soduose, dažniausiai grupėmis. Lietuvoje labai dažna. Nevalgoma.

## Šaltiniai
Apatija

**Apatija** ( – 'bejausmiškumas') – emocijų, motyvacijos ar entuziazmo trūkumas, abejingumas. Apatiškas individas abejingas arba atsainus tam tikriems emociniams, socialiniams ar fiziniams gyvenimo aspektams. Apatija gali būti kryptinga, nukreipta į tam tikrą objektą, asmenį, veiklą ar aplinką. Ją gali sukelti emocinė reakcija ar sąmoningas apsisprendimas.

Apatiją gali sukelti fizinis arba psichinis pervargimas, išsekimas, smegenų patologija, psichinės ligos (schizofrenija, maniakinė depresinė psichozė), neurozė (psichastenija); kartais apatija atsiranda sveikstant po sunkios somatinės ligos. Tam tikri vaistai, pavyzdžiui, antidepresantai gali sukelti apatijos simptomus ar prie jos privesti. Lėtinis energijos trūkumas, dar vadinamas letargu, taip pat gali sukelti apatiją.

Pagal stoikų filosofiją, apatija – būsena, kai žmogus laisvas nuo *pathē*, grubiai tariant, emocijų ir aistrų, skausmo, baimės, troškimo ir malonumo. Doktrinos kilmę galima atsekti iki cinikų (IV a. pr. m. e. antroji pusė). Zeno iš Citiumo (IV–III a. pr. m. e.) atvirai mokė, kad *pathē* reikia visiškai panaikinti.

## Šaltiniai
Juosvataškė guotė

**Juosvataškė guotė** (*Hygrophorus pustulatus*) – guoteninių (*Hygrophoraceae*) šeimos, guočių (*Hygrophorus*) genties grybų rūšis.

Vaisiakūniai smulkūs arba vidutinio didumo. Kepurėlė 3–5 (8) cm skersmens, iš pradžių iškili, vėliau paplokščia ar net įdubusi, dažniausiai su gūbreliu, šiek tiek lipni arba sausa, plaušuota, žvynuota. Lakšteliai jaunų grybų balti, senesnių – pilki, pusiau nuaugtiniai. Kotas 3–7 cm ilgio, 0,5–1 cm storio, pilkšvas, viršutinė dalis balta, išmargintas rusvai juosvais taškeliais, į pagrindą smailėjantis. Trama balta, minkšta, nekarti. Sporos 7–10×4,5–5,5 μm.

Auga rugpjūčio–spalio mėnesiais spygliuočių miškuose. Vartojama šviežia, sūdyta, tinka grybų miltų gamybai. Grybas naudingas miškui.

## Šaltiniai

## Nuorodos
* Juosvataškės guotės nuotraukos
Latvijos vyrų ledo ritulio rinktinė

**Latvijos vyrų ledo ritulio rinktinė** – komanda, atstovaujanti Latvijai tarptautinėse ledo ritulio varžybose. 2006 m. ji yra 9 vietoje Tarptautinės ledo ritulio federacijos range. Latvijos vyrų ledo ritulio rinktinė dalyvavo keturi olimpinėse žaidynėse (1936, 2002, 2006 ir 2010 m.). Latvijos vyrų ledo ritulio rinktinės geriausias pasiekimas – 2023 m. iškovota 3 vieta pasaulio čempionatuose. 2006 m. Latvijoje vyko pasaulio ledo ritulio čempionatas.

## Žiemos olimpinių žaidynių pasiekimai

* 1920–1932 m. Nedalyvavo
* 1936 m. 13 vieta
* 1948–1992 m. Nedalyvavo
* 1994–1998 m. Nepateko
* 2002 m. 9 vieta
* 2006 m. 12 vieta
* 2010 m. – 12 vieta

## Nuorodos
* Latvijos ledo ritulio federacijos oficiali svetainė
Šv. Olafo pilis

**Šv. Olafo pilis** – šiauriausia akmeninė viduramžių pilis pasaulyje, esanti Suomijoje. Pilis pastatyta 1475 metais Eriko Akselsono (Toto) Švedijos regento. Pilis skirta apginti tuometinė Švedijos Karalystės žemę **Savoniją** nuo Rusijos invazijos. Pilis pastatyta uolėtoje Saimos ežero saloje. Tai buvo gerai parinkta gynybinė vieta, nes vanduo aplink salą neužšala net žiemą.

1714 metais, Šiaurės karo metu rusų kariai apsupo pilį. Po ilgos apsiausties pilis turėjo pasiduoti. Rusų valdymas tęsėsi neilgai ir 1721 metais Švedija pagal taikos sutartį atgavo pilį. 1743 m. Pagal Turku taikos sutartį Šv. Olafo pilis vėl atiteko Rusijai, šį kartą ilgesniam, beveik 100 metų trukusiam laikotarpiui.

Karinę reikšmę pilis prarado 1809 metais, kai Suomija tapo autonomija Rusijos imperijos sudėtyje. Tačiau Rusijos kariuomenė pilyje išliko iki 1847 metų. 1850 metais ir dar kelerius metus čia buvo kalėjimas. 1860 m. kilę du gaisrai labai apgadino pilį. Poto sekė restauravimo darbai, o galutinė restauracija vyko 1961-1975 metais.

Dabar pilis priklauso Suomijai. Ji atidaryta visus metus, pritraukia daug turistų, vyksta vestuvės teatrų pasirodymai, koncertai. Liepos mėnesį vyksta operos festivalis.

## Nuorodos

* Wikimapia
* Castles.org informacija apie pilį
* Olavinlinna 
* Nuoraukų galerija
Pilkalakštė plaušabudė

**Pilkalakštė plaušabudė** (*Inocybe geophylla*) – plaušabudžių (*Inocybe*) genties grybų rūšis.

Vaisiakūniai smulkūs. Kepurėlė 1-3 cm skersmens, jaunų grybų varpelio formos, kūgiška, senesnių paplokščia, su ryškiu gūbreliu, plaušuota, balta, pilka, pilkai gelsva. Lakšteliai pilki, pilkai rudi, pakraščiai išmarginti baltais taškeliais, priaugtiniai.
Kotas 3-7 cm ilgio, 0,3-0,9 cm storio, plaušuotas, kepurėlės spalvos, į pagrindą storėjantis. Trama balta, nemalonaus kvapo.

Auga liepos–spalio mėnesiais miškuose, parkuose, soduose. Labai dažna. Nuodinga.

## Šaltiniai
Valgomasis briedžiukas

**Valgomasis briedžiukas** (*Morchella esculenta*) – briedžiukų (*Morchella*) genties grybų rūšis.

Vaisiakūniai smulkūs arba vidutinio stambumo. Kepurėlė 5-7 cm aukščio, iki 6 cm skersmens, kūgiška, tuščiavidurė, išakyta panašiomis į bičių korį akutėmis, suaugusi su kotu, ochrinė, geltonai ruda, ruda, tamsiai ruda, juodai ruda.
Kotas 5-8 cm ilgio, 2-3 cm storio, tuščiaviduris, išilgai raukšlėtas, su duobutėmis, pamatinė dalis sustorėjusi, suaugusi su kepurėle, baltas, gelsvas. Trama gelsva, trapi, malonaus kvapo ir skonio.

Auga balandžio–gegužės mėnesiais, kartais rudenį, daugiausia lapuočių miškuose, parkuose, mėgsta kalkingas, sunkias dirvas, pietinės pusės šlaitus. Nepakenčia sausros. III kategorijos, geras valgomas grybas. Grybautojams svarbu nesupainioti su bobausiu.

## Galerija

Morchella esculenta 1.jpg
Morchella esculenta 3.jpg
Morchella esculenta 5.jpg
Morchella esculenta 6.jpg
Old holiday shot of Morchella esculenta (GB= Morel mushroom, D= Speise-Morchel, NL= Gewone morielje) - panoramio.jpg


## Šaltiniai
Krikščioniškasis fundamentalizmas

**Krikščioniškasis fundamentalizmas** – XX a. JAV atsiradęs protestantiškas judėjimas, griežčiau interpretuojantis Šventąjį Raštą. Jis kilo kaip reakcija į liberalią teologiją.

Judėjimo pavadinimas kilęs nuo 1910–1915 m. parašytos knygos „*The Fundamentals: A Testimony To The Truth*“ („Pagrindai: tiesos liudijimas“). Jų doktrina sutrumpintai gali būti pateikta kaip „penki pagrindai“ ():

# Šventojo Rašto įkvėpimas ir neklaidingumas.
# Jėzaus Kristaus dieviškumas (įskaitant gimimą iš mergelės).
# Pakeičiamasis atpirkimas jo mirtimi.
# Tikras jo prisikėlimas iš numirusiųjų.
# Tikras jo grįžimas (arba tikri jo stebuklai).

## Šaltiniai
* „Catholic Answers“ brošiūra „Fundamentalism“ 

## Nuorodos
* JAV krikščioniškas fundamentalizmas
Bohemiškasis aukšliavarpis

**Bohemiškasis aukšliavarpis** (*Verpa bohemica*) – aukšliavarpių genties grybų rūšis.

Vaisiakūniai smulkūs. Kepurėlė 2-4 cm aukščio, 2-3 cm skersmens, kūgiška, varpelio formos, vingiuotai raukšlėta, gelsvai ruda, ruda, pilkai ruda, viršutinė dalis priaugusi prie koto. Kotas 5-10 cm ilgio, 1-1,5 cm storio, plaušuotas ar žvynuotas, tuščiaviduris, jaunų vaisiakūnių balsvas, senų – gelsvas. Trama balsva, trapi, malonaus kvapo ir skonio.

Auga balandžio–gegužės mėnesiais lapuočių miškuose, parkuose. Mėgsta kalkingas, molingas dirvas, šlaitus. Pavieniui aptinkami retai. Rastas Vilniaus, Zarasų, Joniškio rajonuose. Grybas III kategorijos. Vienas iš vertingiausių pavasarinių grybų.

## Šaltiniai
Dešiniosios rankos taisyklė

**Dešiniosios rankos taisyklė** – taisyklė, pagal kurią galima nustatyti indukuotosios elektros srovės kryptį.

## Formuluotė

Jeigu dešiniąją ranką ištiesime taip, kad magnetinio lauko vektorius \vec {B} būtų nukreiptas į delną, o stačiu kampu ištiestas nykštys rodytų laidininko judėjimo kryptį, tai ištiesti keturi pirštai rodys indukuotosios elektros srovės kryptį.

Jeigu dešine ranka apimsime laidininką taip, kad ištiestas nykštys rodytų srovės kryptį, tai likę 4 sulenkti pirštai rodys magnetinio lauko linijų kryptį.

## Taip pat skaitykite
* Kairiosios rankos taisyklė
Santarvė

**Santarvė** gali reikšti:
* Santarvė – sutarimas, dermė, santaika.
* Spauda:
** Santarvė (Mažeikiai) – Mažeikių rajono laikraštis.
** Santarvė (Londonas) – lietuvių tautiškas žurnalas, ėjęs 1953–1958 m. Londone.
** Soglasije (*Santarvė* aba *Santara*) – Lietuvos persitvarkymo sąjūdžio, vėliau nepriklausomas savaitraštis, leistas 1989–1992 m. Vilniuje rusų kalba.
* Baltijos spaudos santarvė (BSS) – nuo 1933 m. veikusi Estijos, Latvijos ir Lietuvos žurnalistų bendradarbiavimo organizacija.
* Santarvė (arba *[[Antantė]]*) – 1904–1907 m. sudarytas Didžiosios Britanijos, Prancūzijos ir Rusijos karinis bei politinis blokas.
* Santarvės vidurinės mokyklos.
* Partijos arba partinės-visuomeninės organizacijos:
** Lietuvos santarvės draugija – labdaros visuomeninė organizacija, veikusi 1816–1914 m. (ar 1917 m.) Mažojoje Lietuvoje ir Mozūrijoje.
** Santarvė () – Latvijos politinė partija.
** Santarvės centras – centro kairės keturių partijų sąjunga Latvijoje.
** Tautos Santarvės partija – politinė partija Latvijoje.
* Jonavos Santarvės aikštė – viešoji aikštė Jonavos miesto centre
Būdas žemaičių

**Būdas žemaičių** – Mažeikių rajono laikraštis. Leidžiamas 2 kartus per savaitę – antradienį ir penktadienį.

## Nuorodos
* Oficialus puslapis
Kairiosios rankos taisyklė

**Flemingo kairiosios rankos taisyklė** taikoma Lorenco ir Ampero jėgos kryptims nustatyti.

*Lorenco jėga* nusako magnetiniame lauke judantį krūvį veikiančią jėgą.

*Ampero jėga* nusako magnetiniame lauke laidininką, kuriuo teka elektros srovė, veikiančią jėgą .

## Formuluotė

### Lorenco jėgos krypčiai

Jeigu kairiąją ranką ištiesime taip, kad magnetinio lauko vektorius \vec {B} būtų nukreiptas į delną, o ištiesti keturi pirštai nukreipti teigiamo krūvio (arba priešingai neigiamo) greičio \vec {v} kryptimi, tai atlenktas stačiu kampu nykštys rodys Lorenco jėgos kryptį.

### Ampero jėgos krypčiai

Jeigu kairiąją ranką ištiesime taip, kad statmenoji laidui magnetinio lauko vektoriaus \vec {B} dedamoji būtų nukreipta į delną, o ištiesti keturi pirštai rodytų srovės laide kryptį, tai atlenktas stačiu kampu nykštys rodys Ampero jėgos kryptį.

## Taip pat skaitykite
*Dešiniosios rankos taisyklė
Irano vėliava

Dabartinė **[[Iranas|Irano]] vėliava** priimta 1980 m. liepos 29 d. ir atspindi pasikeitimus, per kuriuos praėjo Iranas nuo Islamo revoliucijos pradžios.

Vėliavą sudaro trys lygaus pločio horizontalios juostos: žalia, balta ir raudona. Žalia spalva simbolizuoja derlingumą, tvarką ir džiaugsmą, balta – taiką, raudona – didvyriškumą ir kare pralietą kraują.

Šios spalvos Irano vėliavoje yra nuo XX a. pradžios, jas naudojo ir šachai, tačiau centre buvo vaizduojamas liūtas su kardu, senovinės Persijos simbolis.

Po Islamo revoliucijos liūtas pakeistas kaligrafiškai užrašytu žodžiu Alachas. Jį sudaro keturi pusmėnuliai ir kardas viduryje. Be to, žalioje ir raudonoje juostose 22 kartus įrašyta frazė „Allachu akbar“ („Alachas didis“). Tai užuomina į Islamo revoliuciją, kuri prasidėjo 11 mėnesio 22 dieną pagal Irano kalendorių.

Vėliavos spalvų kompozicija atitinka Tadžikijos vėliavą, o tai lėmė abiejų tautų etniniai, kultūriniai ir kalbiniai saitai.
Šachas

**Šachas** () – persų kalbos (farsi) žodis, reiškiantis monarchą (karalių arba imperatorių), perimtas daugelio kitų kalbų.

Šachais vadinti Irano monarchai, įskaitant ir Achemenidų dinastiją, kuri absorbavo Mediją, suvienijo Persiją ir užkariavo daugybę aplinkinių šalių, kol ją pačią nukariavo Aleksandras Didysis.

Pilnas Achemenidų valdovų titulas buvo *xšāyaθiya xšāyaθiyānām*, „Karalių Karalius“, viduriniąja persų kalba *šāhān šāh*, šiuolaikine persų kalba *shāhanshāh* (شاهنشاه). Į graikų kalbą šis titulas buvo verčiamas kaip „βασιλεύς τῶν βασιλέων (basileus tōn basilēōn)“, titulas faktiškai atitinkantis imperatoriaus titulą.

Per arabų kalbą šis žodis pateko į Europą kaip vienas iš šachmatų terminų.

Šacho titulas kaip sudėtinė titulo dalis pateko ir kaimyninių valstybių – Indijos, Bengalijos, Nepalo valdovų titulus.

Stačiatikiškos Gruzijos valdovas Giorgi III, karaliaus Bagrato III (išvijusio iš Rytų provincijų turkus, suvienijusio visą Gruziją bei užkariavo abchazus, kartvelius, kachetus ir armėnus) anūkas kaip papildomus priėmė *Shahanshah* ir *Visų Rytų ir Vakarų valdovo* titulus. Jo pavyzdžiu sekė ir po jo valdę Gruzijos valdovai.
Telšių Vyskupo Vincento Borisevičiaus kunigų seminarija

**Telšių Vyskupo Vincento Borisevičiaus kunigų seminarija** – nevalstybinė aukštoji mokykla, rengianti katalikų dvasininkus. Studijos susideda iš 7 dalių: pirmieji metai Žemaičių Kalvarijoje, kiti kursai – Telšiuose.

## Istorija
Telšių kunigų seminarija įkurta 1927 m. spalio 4 d. Jos įsteigimą lėmė siekis padidinti Telšių vyskupijoje dirbančių kunigų skaičių. 1926 m. balandžio 4 d. įkūrus Lietuvos bažnytinę provinciją, buvo įsteigta ir nauja Telšių vyskupija, o pirmuoju Telšių vyskupu paskirtas Justinas Staugaitis. Įkūrus vyskupiją, paaiškėjo, kad Kauno kunigų seminarijoje iš Telšių vyskupijos studijuoja tik 26 klierikai, o vyskupijoje jau dirbantys kunigai buvo vyresnio amžiaus. Todėl buvo apsispręsta steigti Telšiuose kunigų seminariją, kuri būtų atsakinga už kunigų vyskupijai rengimą.

Įkurtos seminarijos rektoriumi paskirtas kanauninkas Vincentas Borisevičius, dėstyti pakviesti kan. Jurgis Galdikas, prel. Justinas Juodaitis, kun. Teodoras Budraitis, Feliksas Kudirka, Juozas Mačernis. Į pirmus du kursus įstojo 43 klierikai. Iš pradžių seminarija veikė senuosiuose bernardinių vienuolyno namuose, bet jau 1928 m. perkelta į naujas patalpas. Šių patalpų projektą parengė ir patvirtino inžinierius Povilas Taračkovas. Statybos, įrengimas, baldai ir kita kainavo 382 702 Lt. 1930 m. seminarijoje mokėsi 90 studentų. 1932 m. birželio 12 d. kunigais įšventinti pirmieji 9 seminarijos auklėtiniai – Povilas Baltrimas, Pranas Baltrumas, Bronius Barauskas, Juozas Lechavičius, Kazimieras Mockus, Antanas Ričkus, Pranas Tamošauskas, Stanislovas Vaitelis ir Jonas Vėlutis. Iki 1940 m. parengta apie 150 kunigų.

1940 m. seminarijos rektoriumi vietoje V. Borisevičiaus, kuris tapo vyskupu, paskirtas Pranciškus Ramanauskas. Tačiau jau tais pačiai metais sovietams užėmus Lietuvą, seminarija uždaryta. Seminarijos patalpose įrengta karo ligoninė, klierikai perkelti į Kauno kunigų seminariją 1941 m. rugsėjo 15 d. seminarija vėl atidaryta. 1946 m. pavasarį seminarijos veikla pakartotinai sustabdoma. Uždarius seminariją, jos patalpose veikė mokytojų seminarija, vėliau įrengta kurčiųjų internatinė mokykla.

1989 m. vyskupo Antano Vaičiaus iniciatyva Telšių kunigų seminarija vėl pradėjo savo veiklą. 1994 m. įkurta mažoji kunigų seminarija, 2003 m. Lietuvos vyskupų konferencijos nutarimu įkurtas propedeutinis kursas Žemaičių Kalvarijoje.

## Rektoriai
* 1927–1940 m. teol. lic. Vincentas Borisevičius
* 1940–1946 m. teol. dr. Pranciškus Ramanauskas
* 1989–1993 m. teol. lic. Kazimieras Gaščiūnas
* 1993–1997 m. teol. dr. Steponas Brazdeikis
* 1997–2003 m. bažn. t. dr. Algis Genutis
* 2003–2006 m. teol. lic. Antanas Lapė
* 2006–2008 m. teol. lic. Vygintas Gūdeliūnas
* 2008–2012 m. relig. m. mgr. Jonas Ačas
* 2012–2015 m. relig. m. mgr., teol. lic. Viktoras Ačas
* 2015–2018 m. teol. dr. Ramūnas Norkus
* Nuo 2018 m. relig. m. mgr., eduk. m. dr. Saulius Stumbra

## Nuorodos
* Seminarijos internetinis puslapis 
* Telšių vyskupijos puslapis

## Šaltiniai
PHP-Fusion

**PHP-Fusion** – atviro kodo svetainių turinio valdymo sistema. Sistema parašyta PHP kalba, naudoja MySQL duomenų bazę, ją sudaro įvairus moduliai – galimybės rašyti naujienas, straipsnius, publikuoti, komentuoti, forumas, apklausa. PHP-Fusion siūloma mažoms įmonėms savo duomenų bazės tvarkymui, ir privatiems asmenims. Sistema pasižymi itin paprastu valdymu, patogia administracijos valdymo panele.

Naujausia PHP-Fusion versija: v7.02.07

Sistemos licenzija: GNU Affero GPL v3

## Sistemos funkcijos
* Naujienos, jų kategorijos

* Diskusijų forumai
* Nuotraukų galerijos
* Straipsniai, jų kategorijos

* Siuntiniai, jų kategorijos
* Dažniausiai užduodami klausimai (DUK)
* Pridėtiniai puslapiai
* Narių/svečių komentarai
* Narių asmeniniai nustatymai
* Narių reitingai
* Narių pateikimai
* Narių apklausos
* Narių grupės
* Nuorodų katalogas
* Papildomi narių profilių laukeliai, jų kategorijos
* Papildomi BB kodai
* Asmeninės žinutės
* Tinklapio temos
* Įskiepiai
* Tinklalapio panelės
* Klaidų žurnalas
* Juodasis sąrašas
* Narių administravimas
* Narių žurnalas
* CAPTCHA pasirinkimas
* Flood’o kontrolė
* Slaptažodžių šifravimas
* Žodžių cenzorius
* XHTML 1.0 validumas

## PHP-Fusion 9
Naujausia kuriama PHP-Fusion 9 versija pasižymės visiškai nauja struktūra, ženkliai padidėjusiu saugumu, didesnėmis galimybėmis kurti įskiepius, dizainus ar redaguojant turinį.

Keletas pagrindinių naujų funkcijų:
* ATOM temų struktūra – atvers galimybes dizainus redaguoti ir kurti neišeinant iš Administracijos panelės. Tinklalapio struktūra taps nepriklausoma, išdėstymą bus galima keisti pagal norus
* Naujoji administracijos panelė
* Ženkliai išplėstos papildinių galimybės
* Vizuali aktyvumo statistika
* „Drag and drop“ tipo panelių valdymas
* Nauja asmeninių žinučių, forumo, straipsnių, naujienų, DUK struktūra
* Fusion Defender - atakų ir įsilaužimų prevencija realiu laiku
* Fusion Dynamic - dinaminis laukelių valdymas, leidžiantis itin greitai kurti formas
* Įskiepiai ir priedai įskiepiams
* ir daugelis kitų.

Šiuo metu išleidimo stadija: Beta 3 versija.

Planuojamas sistemos išleidimas: 2015 metų pavasaris.

## Nuorodos
* Oficialus PHP-Fusion puslapis
* PHP-Fusion Github
* Oficiali PHP-Fusion Lietuva bendruomenė 
* Sistemos DEMO 
* Naudojimo vadovas (anglų k.) 
* Pilnas sistemos aprašymas
Japonų piratai

**Japonų piratai** (倭寇 jap. *wako*, kin. *woukou*) – piratai, siautę Pietų Kinijos jūroje XIV–XVII a. Nors jie vadinosi japonų piratais, tautinė sudėtis buvo labai mišri: reiduose dalyvaudavo ne tik japonai, bet ir kinai, korėjiečiai. Spėjama, kad klestėjimo metu tarp jų tikri japonai sudarė tik vieną trečdalį.

Japonų piratų suklestėjimą nulėmė Japonijos prekybinė izoliacija nuo Kinijos, kuomet šią ėmė valdyti Juan dinastija. Tai grėsė ekonominiu nuosmukiu, todėl reikėjo atrasti naują prekybos būdą.

Taip XIV a. vid. tarp šių dviejų šalių ėmė rastis nelegali prekyba. Čia lemtingą vaidmenį suvaidino piratai. Savo bazes įtvirtinę šiaurės Kiūšiū ir Cušimos salose, jie siaubė Korėjos pusiasalio bei Šiaurės Kinijos pakrantes, žudė žmones, plėšė gyvenvietes. Didžiausias proveržis buvo 1377 m., kai Korėja buvo užpulta net 50 kartų. Kinija ir Korėja ne kartą ragino Japoniją susitvarkyti su piratais, tačiau ši buvo bejėgė prieš šią naują atsiradusią „valstybę“ jūroje.

Nors kinai ir korėjiečiai patys ėmėsi iniciatyvos, rengdami negailestingas jūrines operacijas, užimdami Cušimą, ir iki XV a. piratų grėsmė buvo apmalšinta, tačiau jie išliko labai aktyvūs iki pat XVII a.
Mošovcė

**Mošovcė** () – gyvenvietė Slovakijoje, Turčianske Teplicės apygardoje.

## Istorija
Miestelis gyvuoja daugiau kaip 770 metų. Vietovė pirmąkart paminėta karaliaus Andriaus II dovanojimo akte. Iš pradžių Mošovcę sudarė dvi gyvenvietės: pirmoji, *Machyuch*, buvo išsidėsčiusi netoli dabartinio *Starý Rad.* Antroji, *Terra Moys*, iš kurios kilo miestelio dabartinis pavadinimas, buvo dabartinio *Vidrmoch* vietoje. Antrosios gyvenvietės pavadinimas – pavardinės kilmės, reiškiantis „Mojšo kraštą“. *Mojš* galėtų būti slaviškojo vardo *Mojtech* trumpinys. Bėgant metams miestelio vardas kito: *Mossovych*, *Mosocz*, *Mossowecz*, *villa regia Mayos alio nomine Mossovych*, *oppidioum Mayus sue Mosocz*, *Mosocz olim Mayus*, šiandieninis pavadinimas – Mošovcė. Senovinė Mošovcės dalis, buvusi *Chornukov* gyvenvietė,  iki šiol  vadinama *Čerňakov*.

Mošovcė vystėsi kaip karališka gyvenvietė, turėjusi nepriklausomą gynybą, o nuo XIV amžiaus vidurio – kaip privilegijuotas miestas, priklausęs karališkos Blatnicos pilies teritorijai. 1527 metais miestas pateko į Révay šeimos rankas, dinastija apribojo miesto privilegijas beveik 400 metų.

Praeityje Mošovcė buvo svarbus Turieco regiono amatų centras. Mieste gyveno daug amatininkų, veikė 15 aktyvių gildijų. Ilgiausiai išliko batsiuvių ir kailiadirbių gildijos. 

Šiomis dienomis Mošovcė yra svarbus turistinis centras, turintis daugybę lankytinų vietų.

## Lankytinos vietos

Vienas žymiausių paminklų yra rokoko-klasikinio stiliaus dvaro rūmai ir erdvus angliškojo stiliaus parkas, įrengtas antroje XVIII amžiaus pusėje. Kitos lankytinos miestelio vietos: Jano Kolaro gimtieji namai, neogotiška katalikų bažnyčia su vertingu altoriumi, pastatyta senosios liuteronų bažnyčios vietoje, mauzoliejus, kuriame įsikūręs amatų muziejus ir art nouveau stiliaus šiltadaržis, pastatytas 1800 metais.

## Gyventojai

## Žymūs žmonės

Mošovcėje augo daug svarbių Slovakijos asmenybių. Įžymiausi: Frico Kafenda (1883–1963), kompozitorius; Anna Lacková-Zora (1899–1988), rašytoja; Štefan Krčméry (1892–1955), literatūros kritikas, istorikas ir poetas; Júr Tesák Mošovský, dramaturgas; Miloslav Schmidt, savanoriškos priešgaisrinės tarnybos įkūrėjas Slovakijoje.

Įtakingiausias žmogus, gimęs Mošovcėje, yra slavų poetas, filosofas ir liuteronų pastorius Janas Kolaras (1793–1852), sukūręs literatūros šedevrą poemą Slávy Dcera. Jo darbais rėmėsi to meto patriotai ir nacionaliniai veikėjai. Kūrinys buvo išverstas į daugelį slavų ir kitų kalbų.

## Galerija

Vaizdas:Kastielmosovce.jpg|Rokoko-klasikinio stiliaus dvaro rūmai Mošovcėje
Vaizdas:Kostolmosovce1.jpg|Protestantų bažnyčia Mošovcėje
Vaizdas:Kostolmosovce2.JPG|Katalikų bažnyčia Mošovcėje
Vaizdas:Kaplnka-Mosovce.jpg|Neogotikinė koplyčia, vėliau tapusi mauzoliejumi, o dabar Mošovcės muziejus
Vaizdas:Mosovce.jpg|Mošovcės herbas
Vaizdas:Vlajka-Mosovce.jpg|Mošovcės vėliava
Vaizdas:Mapa-Mosovce.png|Mošovcės žemėlapis


## Šaltiniai

## Nuorodos

* www.mosovce.sk
* Informacija – Mošovce 
* Drienok
Jurgita Štreimikytė-Virbickienė

**Jurgita Štreimikytė-Virbickienė** (g. 1972 m. gegužės 14 d. Alytuje) – viena geriausių Lietuvos krepšininkių.

2010 m. sausio 29 d. tapo Vilniaus „TEO“ komandos vyr. trenerio Manto Šerniaus asistente.

2022 m. lapkričio 30 d. krepšininkė buvo įrašyta į FIBA šlovės galerijos sąrašą.

## Karjera

* 1992–1993: Vilniaus „Telerina“ (LMKL)
* 1993–1994: Kauno „Laisvė“ (LMKL)
* 1994–1998: Valensjeno USVO (Prancūzija)
* 1998–2002: Societos „Ginnastica Comense“ (Italija)
* 2003–2006: Vilniaus „Lietuvos telekomas“ (LMKL)
* 2006–2009: Vilniaus TEO (LMKL)
* 2000, 2001, 2005 metais vasarą žaidė Indianos „Fever“ (WNBA)
* 1994–2006: Lietuvos nacionalinė moterų krepšinio rinktinė

## Pasiekimai

* 1997 metų Europos čempionė
* 1999 metų Eurolygos vicečempionė
* 1999, 2002 metų Italijos čempionė
* 2004, 2005, 2006, 2007 metų LMKL čempionė
* 2004, 2005, 2006, 2007 metų Baltijos moterų krepšinio lygos čempionė
* 2005 metų Eurolygos bronzos medalininkė
* 2006 metų Eurolygos visų žvaigždžių rungtynių dalyvė
* 2006 metų Lietuvos čempionato naudingiausia žaidėja

## Šaltiniai
Moonsorrow

**Moonsorrow** – Suomijos epinio/pagoniško metalo grupė, susikūrusi Helsinkyje 1995m.

Pirminė grupės sudėtis buvo pusbroliai Ville Sorvali (vokalas/bosinė gitara) bei Henri Sorvali (gitara/klavišiniai), išleidę įvairių melodinio black metal krypčiai priskiriamų demo versijų.

## Grupės biografija
Debiutinis Moonsorrow albumas – *Suden Uni* (įrašytas 2000 m.), išleistas 2001 m.) kartu su *Tämä Ikuinen Talvi* („Šita amžina žiema“), 1999 m. demo perleidimu. *Suden Uni* (reiškia „Vilko sapnas“) buvo šiltai priimtas publikos dėl suomiškos pagonybės ir etnografinių elementų.

Kai prie grupės prisijungė Mitja Harvilahti ir Markus Eurén, grupė pradėjo savo pirmus pasirodymus, 2001m. pabaigoje išleisdami albumą *Voimasta Ja Kunniasta* (reiškia panašiai: „Stiprus ir garbingas“). Tikrąją sėkmės pradžią žymėjo 2003m. išleistas albumas *Kivenkantaja* („Akmens nešėjas“). 2005m. grupė išleido savo ketvirtąjį albumą *Verisäkeet* („Kraujo eilės“).

2006 m. sausį Moonsorrow pirmąkart pasirodė JAV publikai.

2007 m. sausio 10 d. buvo išleistas penktasis grupės albumas *Viides Luku – Hävitetty* (pan. „Trečiasis Skyrius – Nuniokotas“)

## Dabartinė grupės sudėtis
* Ville Sorvali – vokalas/bosinė gitara
* Henri Sorvali – gitara (taip pat groja klavišiniais grupėje Finntroll)
* Markus Eurén – klavišiniai
* Mitja Harvilahti
* Marko Tarvonen

## Diskografija

### Albumai
* Suden Uni – 2001
* Voimasta Ja Kunniasta – 2001
* Kivenkantaja – 2003
* Suden Uni – 2003 (2001 albumo redakcija su bonus track ir DVD)
* Verisäkeet – 2005
* Viides Luku – Hävitetty – 2007
* Tulimyrsky - 2008
* Varjoina kuljemme kuolleiden maassa - 2011
* Jumalten aika - 2016

### Demo
* Metsä – 1997
* Tämä Ikuinen Talvi – 1999 (taip pat išleistas CD 2001 m.)

### Kiti įrašai
* Thorns of Ice – 1995 (pirmasis grupės įrašytas demo, kuris nebuvo išleistas)
* Promo (Moonsorrow) – 1997 (nebuvo išleistas dėl įrašymo problemų)

## Nuorodos
*
9885 Linux

**9885 Linux** – asteroidas, kurį 1994 m. spalio 12 d. atrado Spacewatch projekto nariai.

## Pavadinimas
Pavadinimas kilo iš Linux branduolio pavadinimo. GNU/Linux projekto garbei pavadinti dar trys asteroidai: 9793&nbsp;Torvalds, 9965&nbsp;GNU ir 9882&nbsp;Stallman 

## Šaltiniai
NBA's 50th Anniversary All-Time Team

**NBA's 50th Anniversary All-Time Team** (*NBA 50-mečio Visų laikų komanda*) – simbolinė komanda, sudaryta 1996 m., švenčiant NBA įkūrimo 50-ąsias metines. Į ją buvo atrinkti tik geriausi ir didžiausią įtaką krepšinio populiarumui padarę žaidėjai, bent jau kurį laiką rungtyniavę NBA.

Kartu su šios komandos paskelbimu buvo atrinkti dešimt geriausių vyr. trenerių ir dešimt visų laikų geriausių NBA komandų.

## Žaidėjai
### NBA komanda
Komanda buvo atrinkta pasitelkus 50 sporto žurnalistų.

### Vyr. treneriai

* Red Auerbach
* Chuck Daly 
* Bill Fitch
* Red Holzman
* Phil Jackson
* John Kundla 
* Don Nelson
* Jack Ramsay
* Pat Riley 
* Lenny Wilkens

### Komandos

* 1964-1965 Boston Celtics 
* 1966-1967 Philadelphia 76ers
* 1969-1970 New York Knicks
* 1971-1972 Los Angeles Lakers
* 1982-1983 Philadelphia 76ers 
* 1985-1986 Boston Celtics
* 1986-1987 Los Angeles Lakers
* 1988-1989 Detroit Pistons
* 1991-1992 Chicago Bulls 
* 1995-1996 Chicago Bulls

## Nuorodos
* Puslapis NBA.com
NBA Visų žvaigždžių rungtynės

**NBA „Visų žvaigždžių“ rungtynės** () – kasmetinis renginys, kurio metu varžosi į dvi komandas suskirstyti geriausi NBA žaidėjai.

Pirmosios NBA „Visų žvaigždžių“ rungtynės įvyko Bostone 1951 m. kovo 2 d. Kiekvienais metais, dažniausiai vasario mėnesį, geriausi Rytų konferencijos krepšininkai susiremia su geriausiais Vakarų konferencijos krepšininkais.

Krepšinio aistruoliai atiduoda savo balsus už mylimus krepšininkus ir daugiausia balsų surinkę žaidėjai patenka į konferencijos startinius penketus. Tada suteikiama galimybė komandų treneriams pasirinkti dar po penkis žaidėjus. 2018–2023 m. komandoms atstovavo daugiausia balsų surinkęs kiekvienos konferencijos žaidėjas (kapitonas), o kiekvienas žaidėjas, nepriklausomai nuo konferencijos, buvo renkamas į bet kurią komandą per biržą.
 
Savaitgalio metu taip pat vyksta naujokų ir antramečių rungtynės, kamuolio dėjimo bei tritaškių metimo konkursai ir kt.

„Visų žvaigždžių“ rungtynėse yra dalyvavę du lietuviai – Žydrūnas Ilgauskas (2003 m. ir 2005 m.) ir Domantas Sabonis (2020 m., 2021 m. ir 2023 m.).

## Rezultatai

Memfis, Portlandas ir Sakramentas yra vieninteliai „NBA miestai“, kuriuose nei karto nebuvo surengtos NBA „Visų žvaigždžių“ rungtynės.

## Rungtynių dalyviai lietuviai

* Žydrūnas Ilgauskas (2003, 2005 m.)
* Domantas Sabonis (2020, 2021, 2023 m.)
## Išnašos
Fundamentalizmas

**Fundamentalizmas** (, „pagrindas“) – kokios nors tiesos supratimas, griežtai paremtas jos fundamentinėmis idėjomis, ir bekompromisinis jų laikymasis bei taikymas. Pasireiškia religijoje, politikoje ir kitose srityse.

Krikščioniui fundamentalistui – Biblija; haredi judėjui – Tora; musulmonui – Koranas ir t. t. Fundamentalistai savo religinį tekstą dažniausiai priima pažodžiui kaip absoliučią tiesą ir stengiasi gyventi pagal savo tikėjimo knygą.

Jo atstovai tiki, kad egzistuoja vienintelė tiesa ir kad jie tą tiesą pažįsta. Tai nuostata tvirtai ir nenukrypstamai laikytis tam tikros tikybos su visais jos atributais, nesileidžiant į kompromisus, nešvelninat jos, nemenkinant statuso. Manoma, jog religijos širdis yra doktrina, o ne apeigos. Dažniausiai šiandieniniame pasaulyje susiduriama su religiniu fundamentalizmu. Fundamentalizmas reiškiasi daugelyje religijų, bet ne vienodai energingai. Mūsų laikais jis stipriausias islamo tikyboje. Fundamentalizmą išsamiai aptaria Ernest Gellner knygoje „Postmodernizmas, protas ir religija“. Anot jo, Islamas yra atsparus sekuliarizacijai (pasaulietiškumui), nes jis yra įkurta religija, teigianti užbaigusi ir ištobulinusi Abraomo tradiciją.

Kai kurie autoriai religinį fundamentalizmą aiškina psichikos sutrikimais.

## Šaltiniai
Zakavoliai

**Zakavoliai** – kaimas Varėnos rajono savivaldybės vakarinėje dalyje, 2 km į šiaurę nuo Merkinės, Subartonių miškuose, prie Laujos ežero ir Straujos žemupio. Prie upės kranto veikia juodosios keramikos meistro Petro Pretkelio dirbtuvės. Pietiniu pakraščiu eina vieškelis , ruože nuo Merkinės link Straujos upelio vedė akmeninis grindinys, 2021–2022 m. rekonstruojant kelią sunaikintas.

## Etimologija
Vietovardis slaviškos kilmės. Reiškia arba „užkalviai“ (t. y., vieta už kalvių: *за-коваль*), arba padarytas iš giminiško veiksmažodžio *заковать* („apkaustyti, surakinti“).

## Istorija

XIX a. pabaigoje Zakavolių arba Pamelnyčės () užusienis pateko į Trakų apskrities Merkinės valsčių ir apylinkę. Buvo Merkinės dvaro valda. Veikė vandens malūnas. 1865 m. gyveno 56 katalikai ir 7 žydai.

## Gyventojai

## Šaltiniai
Pelekiškė

**Pelekiškė** – kaimas Varėnos rajono savivaldybės vakarinėje dalyje, 3 km į šiaurę nuo Merkinės, Subartonių miškuose, tarp keleto smulkių ežerėlių (Bedugnis, Ešerinis, Lauja ir kt.).

## Etimologija
Jei pavadinimas neiškraipytas (pvz., iš šaknies *pil-*), tai greičiausiai iš spėtinos žodžio *pelẽkas* reikšmės „pilkas; supelijęs“ (plg. vandenvardžius *Pẽlekas, Pelãkis*). Tokį pavadinimą galėjo turėti kuris iš aplinkinių ežerėlių ar raistų.

## Istorija
XIX a. pab. Pelekiškės užusienis pateko į Trakų apskrities Merkinės valsčių, Netiesų apylinkę ir dvaro valdą.

## Gyventojai

## Šaltiniai
Parudnia

**Parudnia** – kaimas Varėnos rajono savivaldybės vakarinėje dalyje, 4 km į šiaurę nuo Merkinės, prie Straujos ir Gelovinės santakos, šalia kelio  ir jo atšakos į Subartonis. Šalimais – Masališkių dvarvietė.

## Etimologija
Kaimo pavadinimas reiškia „vieta prie rudnios“ (balų rūdų gavimo, geležies lydimo vietos).

## Gyventojai

## Šaltiniai
Pagilšys

**Pagilšys** – kaimas Varėnos rajono savivaldybės vakarinėje dalyje, 5 km į šiaurę nuo Merkinės, prie kelio  (ir atšakos į Subartonis). Į vakarus nuo kaimo telkšo Gilšė.

## Etimologija
Vietovė pavadinta pagal *Gilšės* ežerą.

## Istorija

XIX a. pab. pateko į Nedzingės valsčiaus Masališkių apylinkę. Buvo Masališkių dvarininkų Lukoševičių valda.

## Gyventojai

## Šaltiniai
Kačingė

**Kačingė** – kaimas Varėnos rajono savivaldybės vakarinėje dalyje, 1 km į šiaurės vakarus nuo Merkinės, Subartonių miškuose. Eina vieškelis . Apylinkėse telkšo ežerai Pakampys, Bedugnis, Ešerinis.

## Etimologija

Kazimieras Būga šiam vietovardžiui priskyrė jotvingišką kilmę. Greičiausiai kaimo vardas kilęs iš dabar jau nežinomo vandenvardžio. Šis – galbūt nuo žodžio katei pavadinti (plg.  „katė“).

## Istorija
XIX a. pab. Kačingės valstybinis užusienis pateko į Trakų apskritį. Buvo 2 namų ūkiai.

## Gyventojai

## Šaltiniai
Samūniškės

**Samūniškės** – kaimas Varėnos rajono savivaldybės vakarinėje dalyje, 5 km į šiaurės vakarus nuo Merkinės, šalia kelio  ir atšakos į Subartonis, Subartonių miškuose. Seniūnaitijos centras. Kaimo pietuose telkšo Ešerinis. Yra kaimo kapinaitės.

## Etimologija
Jeigu tai ne koks iškraipytas vietovardis (**Samaniškės*?), tai jo pavadinimas būtų paaiškinamas nebent turkiškos-arabiškos kilmės pavarde *Samun* (*Samoun, Самунин, Самунов*) ← turkų osmanų *somun* („duonos kepalas; gabalas, lamėstas“).

## Istorija
XIX a. pab. kaimas pateko į Trakų apskrities Merkinės valsčių, Netiesų apylinkę. Buvo Lukaševičių Masališkių dvaro valda.

## Gyventojai

;Žymūs žmonės
Tai kunigo, tautosakos rinkėjo ir skelbėjo Juozapo Čapliko-Šimtakojo (1876–1961) gimtinė.

## Šaltiniai
Nuosaikiųjų partija

**Nuosaikiųjų partija** (, sutrumpintai *Moderaterna*) – liberaliai konservatyvi Švedijos partija, įkurta 1904 m. spalio 17 dieną Stokholmo restorane *Runan*.

## Nuorodos

* Partijos svetainė
Švedų centro dešinės aljansas

**Švedų centro dešinės alijansas** – politinis alijansas Švedijoje, vadovaujamas Nuosaikiųjų partijos lyderio Fredriko Reinfeldto. Šis alijansas surinko daugumą balsų į Švedijos Rikstagą 2006 m. rugsėjo 17 dienos rinkimuose.

## Alijanso nariai

* Nuosaikiųjų partija lyderis Fredrikas Reinfeldtas, 97 iš 349 vietų (26,1 proc.) Riksdage.
* Liberalų Liaudies partija lyderis Lars Leijonborgas, 28 iš 349 vietų (7,5 proc.) Riksdage.
* Krikščionių Demokratų partija lyderis Gioranas Hėglundas, 24 iš 349 vietų (6,6 proc.) Riksdage.
* Švedijos Krikščionių Demokratų partija lyderis Gioranas Hėglundas, 24 iš 349 vietų (6,6 proc.) Riksdage.
* Centro partija lyderis Maudas Olofsonas, 29 iš 349 vietų (7,9 proc.) Riksdage.
Mantvilai

:: *Apie kaimą Visagino savivaldybėje žr. [[Mantvilai (Visaginas)]]*.

**Mantvilai** – kaimas Varėnos rajono savivaldybės vakarinėje dalyje, 7 km į šiaurės rytus nuo Merkinės. Į šiaurę nuo kaimo telkšo Ilgio ežeras. Eina kelias Ilgininkai–Pilvingiai.

## Etimologija
Pavadinimas kilęs iš užrašymų šaltiniuose atstatytina alternatyvi forma **Mantviliškės*. Iš dvaro išaugusios gyvenvietės pavadinimas kilęs iš archajiško lietuviško asmenvardžio *Mañtvila* (*Mañtvilas, [[Montvila|Moñtvila]]* ir pan.), kuris susieda iš šaknų *man(t)-* ir *vil-*.

## Istorija
XIX a. pab. Mantvilai (Mantviliškės) buvo šlėktų okolica, patekusi į Trakų apskrities Nedzingės valsčių, Masališkių apylinkę. Priklausė Masališkių Lukaševičių dvarui.

## Gyventojai

## Šaltiniai
Pašilingė

**Pašilingė** – kaimas Varėnos rajono savivaldybės vakarinėje dalyje, 4 km į pietvakarius nuo Merkinės, Dainavos girios apsuptyje, Nemuno dešiniojo kranto kilpoje, prie Pašilingės upelio žiočių. Kaimas pasiekiamas miško keliuku iš Norulių, taip pat miško keliais jungiasi su Maksimais ir Česukais.

## Etimologija
Kaimas gavęs vardą nuo Pašilingės upelio, kuris anksčiau minimas kaip *Šiliñgė*. Šis pavadinimas kilęs nuo žodžio *[[šilas|šìlas]]* („šviesus pušynas“).

## Istorija
XIX a. pab. Pašilingė pateko į Trakų apskrities Merkinės valsčių ir apylinkę, buvo Merkinės dvaro valda.

## Gyventojai

## Šaltiniai
Maksimai

**Maksimai** – kaimas Varėnos rajono savivaldybės vakarinėje dalyje, 5 km į pietvakarius nuo Merkinės, Nemuno dešiniajame krante (priešais Dubaklonį), Dainavos girioje. Ateina keliukas nuo Norulių.

## Etimologija
Kaimo pavadinimas kilęs iš asmenvardžio *Maksìmas, *Maksimonis, Maksimavičius* (← ), kuris iš ortodoksų krikšto vardo *Maksimas* (*Максим* ← ). Greičiausiai šis pavadinimas bus kilęs nuo gudų sielininkų asmenvardžių.

## Istorija

XIX a. pabaigoje Maksimų kaimas pateko į Trakų apskrities Nedzingės valsčių. 1866 m. čia gyveno 65 katalikai ir 4 stačiatikiai.

## Gyventojai

## Šaltiniai
Ulčičiai

**Ulčičiai** – kaimas Varėnos rajono savivaldybės vakarinėje dalyje, 6 km į pietvakarius nuo Merkinės, Nemuno kairiajame krante, priešais Krušonis, prie Kemsynės miško. Keliukai į Panarą, Gudelius.

## Etimologija
Kaimo pavadinimas kilęs iš nepaliudyto asmenvardžio **Ulčičius* (plg. pavardės *Ulčìckas, Ùlčinas, Ulčìskas, Ulčiukas*), kuris galėtų būti kilęs iš slaviškos krikšto vardo *Julijonas* formos *Ульян*. Kita vertus, galbūt galima ir tiurkiška pavardės kilmė (plg.  „matuoti“, *ölçü* „išmatavimas, dydis, matas“).

## Istorija

XIX a. pab. kaimas pateko į Seinų apskrities Kudrėnų valsčių, Liškiavos parapiją.

## Gyventojai

## Šaltiniai
Krušonys

**Krušonys** – kaimas Varėnos rajono savivaldybės vakarinėje dalyje, 8 km į pietvakarius nuo Merkinės, Dainavos girios apsuptyje, Nemuno dešiniajame krante, priešais Ulčičius. Likusi 1 sodyba. Šalia kaimo yra du gamtos paminklai – Krušonių skardis ir Uciekos skardis.

## Etimologija
Pavadinimas atsiradęs iš Pietų Lietuvoje paplitusių *kruš-* šaknies asmenvardžių (pvz., *Krùšas, Krušnà, Krušìnskas, Krušniáuskas*), kurie – greičiausiai iš veiksmažodžio *krùšti* („grūsti; daužyti, plūkti; grumdyti; kimšti, murdyti; stumdytis, lįsti; valgyti, krimsti“).

## Istorija

XIX a. pab. čia buvo Krušonių (Kruševo) palivarkas, patekęs į Trakų apskrities Merkinės parapiją. 1866 m. palivarke gyveno 4 katalikai ir 3 stačiatikiai. 1850 m. palivarko savininkas Krušinskis valdė 604 dešimtines žemės.

## Gyventojai

## Šaltiniai
Rūsingė

**Rūsingė** – kaimas Varėnos rajono savivaldybės vakarinėje dalyje, 6 km į pietvakarius nuo Merkinės, 1 km į pietvakarius nuo Kibyšių, šalia Dubaklonio miško. Ateina keliukas nuo Kibyšių.

## Etimologija
Jotvingiškos kilmės pavadinimas. Galbūt reiškia „žirgynė“ (plg.  „žirgas“).

## Istorija
XIX a. pab. Rūsingės dvaras pateko į Seinų apskrities Kudrėnų valsčių, Liškiavos parapiją.

## Gyventojai

## Šaltiniai
Spyriai

**Spyriai** – kaimas Varėnos rajono savivaldybės vakarinėje dalyje, 6 km į pietvakarius nuo Merkinės, tarp Kibyšių ir Radyščiaus, šalia plento .

## Etimologija
Sunku pasakyti, nuo kurios *spyr-* šaknies reikšmės padarytas žodis: pagal kirtį greičiausiai iš *spyrỹs* „baslys, dalba parėmimui, ramstis“.

## Gyventojai

## Šaltiniai
Dubaklonis

**Dubaklonis** – kelias reikšmes turinti sąvoka.

Kaimai Varėnos rajone:
* Merkinės seniūnijoje;
* Varėnos seniūnijoje.

Reljefo forma:
* Dubaklonis (reljefas) – ilgas siauras Žemės paviršiaus duburys.
Margiai

**Margiai** – kaimas Pakruojo rajono savivaldybėje, 4 km į vakarus nuo Lauksodžio.

## Gyventojai

## Šaltiniai
Radyščius

**Radyščius** – kaimas Varėnos rajono savivaldybės vakarinėje dalyje, 8 km į pietvakarius nuo Merkinės. Keliukai į Kibyšius, Liškiavą. Kaimo rytuose stūkso Radyščiaus piliakalnis.

## Etimologija

Vietovardis atsirado iškraipius slavišką žodį , , reiškiantį „piliakalnis“.

## Istorija
XIX a. pab. Radyščiaus (Gorodziščės) kaimas pateko į Seinų apskrities Kudrėnų valsčių, Liškiavos parapiją.

|}

## Gyventojai

## Šaltiniai
Papiškės (Merkinė)

**Papiškės** – kaimas Varėnos rajono savivaldybės vakarinėje dalyje, 10 km į pietvakarius nuo Merkinės, 4 km nuo Kibyšių. Šalia telkšo Navikų, Vilkiautinio ir Papiškių ežerai, yra Krūčiaus ištakos. Pašonėje stūkso Radyščiaus piliakalnis. Į kaimą ateina kelias nuo Vilkiautinio.

## Etimologija
Papiškės – dažnas vietovardis Pietryčių Lietuvoje, greičiausiai padarytas iš žodžio *pãpas, pòpas* („ortodoksų šventikas“). Taip galbūt vadinti cerkvėms pavaldūs arba stačiatikių apgyvendinti kaimai.

## Istorija
XIX a. pab. Papiškės pateko į Seinų apskrities Kudrėnų valsčių.

## Gyventojai

## Šaltiniai
Navikai (Varėna)

**Navikai** – kaimas Varėnos rajono savivaldybės vakarinėje dalyje, 11 km į pietvakarius nuo Merkinės, 4 km nuo Kibyšių. Įsikūręs prie Navikų ežero ir Vilkiautinės ištakų. Praeina plentas .

## Etimologija
Vietovardis kilęs iš asmenvardžio *Nòvikas, Navìkas* (← , ,  „naujokas, naujakurys“). Ankstesnis Burbonių pavadinimas kilęs iš didikų Burbų asmenvardžio.

## Istorija
Iki XIX a. pab. vadinti ***Burbonimis***. Dvaras ir palivarkas pateko į Seinų apskrities Kudrėnų valsčių, Liškiavos parapiją.

## Gyventojai

## Šaltiniai
Jonionys

:: *Apie kaimą Ignalinos rajone žr. [[Janionys (Ignalina)]]*.

**Jonionys** – kaimas Varėnos rajono savivaldybės vakarinėje dalyje, 3 km į vakarus nuo Merkinės, Nemuno kairiajame krante (priešais Maksimonis), Kibyšių miško pašonėje. Veikia Kibyšių girininkija. Prie pietinio pakraščio eina plentas . Nemuno pakrantėje yra poilsiavietė. Greta kaimo aptiktos akmens amžiaus Jonionių gyvenvietės. Kaime savita tvarka išdėlioti rieduliai rodo, kad čia galėjusi būti astronominė stebykla. Į vakarus nuo kaimo yra gamtos paminklas – Kiškeliuškės griova.

## Etimologija
Vietovardis kilęs iš asmenvardžio **Jonionis* ar panašaus, padaryto iš krikšto vardo *Jonas*.

## Istorija
XIX a. pab. Jonionys pateko į Seinų apskrities Kudrėnų valsčių, Liškiavos parapiją.

## Gyventojai

## Šaltiniai
Česukai

**Česukai** – kaimas Varėnos rajono savivaldybės vakarinėje dalyje, Dzūkijos nacionaliniame parke, Merkio krašovaizdžio draustinyje, 1 km į pietus nuo Merkinės. Įsikūręs Nemuno upės slėnyje, Nemuno dešiniajame krante. Iš šiaurės kaimą supa Merkys, aplink plyti miškai. Kaimas pasiekiamas siauru miško keliuku, atsišakojančiu nuo plento .

## Etimologija
Kaimo pavadinimas kilęs asmenvardžio *Česùkas*, padaryto iš vardo *Čẽsas*, kuris yra krikšto vardo *Česlovas* () trumpinys. Ankstesnis Užmerkių pavadinimas atsiradęs todėl, kas kaimas, žvelgiant iš Merkinės, yra kitapus Merkio.

## Istorija
XIX a. pab. kaimas dar vadintas ***Užmerkiais*** (*Zamereczanka*).

## Piramidė

Kaimas garsus Povilo ir Onutės Žėkų sodyboje pastatyta piramidės formos konstrukcija, vadinama Merkinės arba Česukų piramide, „Širdžių šventove“. Piramidė pastatyta 2003 m. Ji yra žinoma dėl savo tariamų energetinių galių, kaip teigiama, gydančių ligas, suteikiančių dvasinę pusiausvyrą, todėl yra gausiai lankoma. 2009 m. už lankytojų aukas pastatytas 12,5 m aukščio ir 22 m skersmens stiklinis kupolas bei 3 kryžiai (priešais piramidę). Piramidė yra įtraukta į savivaldybės lankomų vietų sąrašą, ją kasmet aplanko apie 50 tūkst. žmonių.

## Gyventojai

## Šaltiniai
Bingeliai

**Bingeliai** – kaimas Varėnos rajono savivaldybės vakarinėje dalyje, 3 km į pietryčius nuo Merkinės, Dainavos girioje. Praeina keliukas iš Merkinės į Puvočius. Yra kapinės. Apylinkėse rasta pilkapių.

## Etimologija
Vietovardis kilęs iš apylinkėse dažno asmenvardžio *[[Bingelis|Biñgelis]], Bingelỹs*. Šis – greičiausiai arba iš vokiškos pavardės *Bingel*, arba iš žodžio *bingùs* „gražus, dailus, nupenėtas; tarpus; piktas“.

## Istorija
XIX a. pab. Bingeliai pateko į Trakų apskrities Merkinės valsčių, buvo Merkinės dvaro valda.

## Gyventojai

## Šaltiniai
Jablanavas

**Jablanavas** – kaimas Varėnos rajono savivaldybės vakarinėje dalyje, 5 km į pietryčius nuo Merkinės, Merkio kairiajame krante, Dainavos girioje. Praeina kelias . Šiauriniame paribyje stovi Merkinės tiltas per Merkį.

## Etimologija
Kaimo pavadinimas slavų kalbomis reiškia „obelynas“ (← , ,  „obelis“).

## Istorija
XIX a. pab. Jablanavo valstybinis užusienis pateko į Trakų apskrities Merkinės valsčių.

## Gyventojai

## Šaltiniai
Lankininkai

**Lankininkais** vadinami kaimai:

## Lietuva
* Tauragės rajone;
* Varėnos rajone.

## Rusija
* Lenkininkai

## Kitos reikšmės
* Lankininkai – lankais ginkluoti kariai (pvz., raitieji lankininkai).
Sarkajiedai

**Sarkajiedai** – kaimas Varėnos rajono savivaldybės vakarinėje dalyje, 8 km į pietvakarius nuo Merkinės, 2,5 km į šiaurės vakarus nuo Kibyšių, šalia Kibyšių miško. Toliau šiaurėje teka Nemunas. Kaimas pasiekiamas keliuku iš Kibyšių pro Jakubiškius. Į vakarus nuo kaimo – gamtos paminklas Sarkajiedų dauba.

## Etimologija
Pavadinimas, išvertus iš slavų kalbų, reikštų „šarkaėdžiai“ (← ,  + *-ед* „ėdantis“).

## Istorija
XIX a. pab. kaimas pateko į Seinų apskrities Kudrėnų valsčių, Liškiavos parapiją. 1827 m. buvo Panemunio dvaro valda.

## Gyventojai

## Šaltiniai
Kudrėnai

:: *Apie kaimą Kauno rajone žr. [[Kudrėnai (Kaunas)]]*.

**Kudrėnai** – kaimas Varėnos rajono savivaldybės vakarinėje dalyje, 11 km į pietvakarius nuo Merkinės, 5 km į vakarus nuo Kibyšių, miškelių apsuptyje. Ateina plento  atšaka.

## Etimologija
Pavadinimas kilęs iš nepaliudyto asmenvardžio **Kudrys* arba **Kudrėnas* (plg. pavardės *Kudráuskas, Kudrẽvičius, Kùdrinas, Kudrìckas*),
kuris – iš slaviškų pavardžių ,  ←  („garbanotas, garbanius“).

## Istorija

XIX a. palivarkas buvo Seinų apskrities Kudrėnų valsčiaus centras.

## Gyventojai

## Šaltiniai
Roduka

**Roduka** – kaimas Varėnos rajono savivaldybės vakarinėje dalyje, Dainavos girioje, 8 km į pietryčius nuo Merkinės, šalia kelio . Kaimo rytuose prateka Merkys, jin įteka Viršurodukio upelis. Yra kapinaitės, greta kelio stovi medinis kryžius.

## Etimologija
Galbūt vietovardis atsiradęs iš žodžio *rodà* (← , ) reikšme „pasitarimas, sueiga; taryba“ su mažybine slaviška priesaga arba iš  („eilė, tvarka; grybas baltikas“).

## Istorija
XIX a. pab. Roduka pateko į Trakų apskrities Merkinės valsčių, buvo Merkinės dvaro valda. Apylinkės centras.

1954–1963 m. – Rodukos apylinkės centras.

## Gyventojai

## Šaltiniai
Kasčiūnai

**Kasčiūnai** – kaimas Varėnos rajono savivaldybės vakarinėje dalyje, 8 km į pietryčius nuo Merkinės, Merkio dešiniojo kranto vingyje, Dainavos girioje. Keliukai į Merkinę, Puvočius, Lankininkus.

Lietuvos partizanų ryšininko Juozo Jakavonio-Tigro sodyboje atstatytas Dainavos partizanų vado Adolfo Ramanausko-Vanago vadavietės bunkeris.

## Etimologija
Vietovardis atsiradęs iš asmenvardžio *Kasčiū́nas* (plg. *Kastỹs, Kasciuškà*), kuris kilęs iš slaviškų krikšto vardo *Konstantinas* trumpinių (, ).

## Istorija
XIX a. pab. Kasčiūnai buvo valstybinis kaimas, pateko į Trakų apskrities Merkinės valsčių, buvo 4 namų valdos.

## Gyventojai

### Žymūs žmonės
* Juozas Jakavonis (1925–2021), partizaninio judėjimo dalyvis, politinis kalinys;
* Angelė Jakavonytė (1959–), politikė.

## Šaltiniai